|  |
| --- |
|  |
| Obrazloženje II. Izmjena i dopuna Proračuna Grada Otoka za 2023.g. |
|  |

**UVOD**

Sukladno članku 45. Zakona o proračunu (NN 144/21) Grad Otok izradio je druge Izmjene i dopune Proračuna za 2023.godinu. Metodologija izrade drugih Izmjena i dopuna Proračuna je istovjetna donošenju Proračuna.

Ovim Izmjenama i dopunama Proračuna za 2023.godinu planiraju se prihodi i primici u iznosu od 7.294.543,79 EUR-a te rashodi i izdaci u iznosu od 7.294.543,78 EUR-a.

**OBRAZLOŽENJE OPĆEG DIJELA PRORAČUNA**

Ovim Izmjenama ukupni prihodi i primici konsolidiranog Proračuna za 2023.g. planirani su u visini 7.294.543,78 EUR-a.

**PRIHODI POSLOVANJA**

Drugim Izmjenama se mijenjaju sljedeće skupine:

Skupina 61- Prihodi od poreza planirani su u iznosu 866.210,43 EUR-a, Ovim Izmjenama i dopunama smanjuju se za 118.951,51 EUR-a, smanjuju se odnosi na povećanje poreza i prireza na dohodak.

Skupina 63-Pomoći proračunu iz drugih proračuna planirane su u iznosu 2.754.570,00 EUR-a. Ovim izmjenama i dopunama povećava se za 1.452.359,86 EUR-a. Ovo povećanje odnosi se na kapitalne pomoći za elementarnu nepogodu koju se dogodila u srpnju ove godine.

Skupina 65- Prihodi od upravnih, administrativnih i pristojbi po posebnim propisima planirane su u iznosu od 547.054,00 EUR-a. Ovim Izmjenama i dopunama povećavaju se prihodi za 70.000,00 EUR-a, a povećanje se odnosi na povrat više uplaćenih sredstva za priključak na električnu mrežu Bioekološko edukacijskog centra.

Prihodi od prodaje nefinancijske imovina

Skupina 71- Prihodi od prodaje neproizvedene dugotrajne imovine planirani su u iznosu od 288.634,00 EUR-a. Ovim izmjenama i dopunama smanjuju se za 133,00 EUR-a a smanjenje se odnosi na smanjenje prihoda od prodaje građevinskih objekata.

**RASHODI POSLOVANJA**

Skupina 31- Rashodi za zaposlene planirani su u iznosu od 560.973,00 EUR-a. Ovim izmjenama i dopunama ovi rashodi se povećavaju za 1.057,75 EUR-a i odnose na preraspodjelu obveza za plaće unutar upravnih odjela.

Skupina 32- Materijalni rashodi planirani su u iznosu od 1.125.140,00 EUR-a. Ovim izmjenama i dopunama ovi rashodi se povećavaju za 276.802,14 EUR-a a odnose se na rashode za materijal i energiju te rashode za usluge zbog elementarne nepogode koja je pogodila Grad Otok.

Skupina 34-Financijski rashodi planirani su u iznosu od 16.536,00 EUR-a. Ovim izmjenama i dopunama ovi rashodi se povećavaju za 3.673,00 EUR-a, odnosi se na ostale financijske rashode.

Skupina 37-Naknade građanima i kućanstvima na temelju osiguranja i druge naknade planirani su u iznosu od 256.269,00 EUR-a. Ovim izmjenama i dopunama ovi rashodi se povećavaju za 1.420.000,00 EUR-a a odnose se na ostale naknade građanima i kućanstvima iz proračuna za nadoknadu sredstva za žurnu sanaciju obiteljskih objekata.

Skupina 38- Ostali rashodi planirani su u iznosu od 272.982,00,00 EUR-a. Ovim izmjenama i dopunama ovi rashodi se povećavaju za 42.000,00 EUR-a a odnose se na tekuće donacije, kazne i penale i naknade štete.

**RASHODI ZA NABAVU NEFINANCIJSKE IMOVINE**

Skupina 41- Rashodi za nabavu neproizvedene dugotrajne imovine planirani su u iznosu od 32.853,00 EUR-a. Ovim Izmjenama i dopunama smanjeni su rashodi za 28.407,42 EUR-a. Smanjenje se odnosi na rashode koji su obuhvaćali kupnju zemljišta i objekta potkrovlja Hrvatske Pošte.

Skupina 42-Rashodi za nabavu proizvedene dugotrajne imovine planirani su u iznosu od 1.220.338,00 EUR-a. Ovim Izmjenama i dopunama povećavaju se za 68.735,95 EUR-a odnose se na građevinske objekte.

**IZDACI ZA FINANCIJSKU IMOVINU I OTPLATE ZAJMOVA**

Skupina 54-Izdaci za otplatu glavnice primljenih zajmova planirani su u iznosu od 572.748,00 EUR-a. Ovim Izmjenama i dopunama Proračuna izdaci su povećani 13.713,92,00 EUR-a a odnose se na usklađenje povrata poreza iz 2021.godine čija obveza stupa na naplatu u 2023.godini.

**OBRAZLOŽENJE POSEBNOG DJELA PRORAČUNA PO ORGANIZACIJSKOJ I PROGRAMIMA**

**UPRAVNI ODJEL ZA KOMUNALNO GOSPODARSTVO I PRAVNE POSLOVE**

Djelokrug:

Upravni odjel za komunalno gospodarstvo i pravne poslove obavlja sljedeće upravne, stručne i
druge poslove; funkcioniranje i razvitak komunalnog gospodarstva (obavljanje komunalnih djelatnosti te izgradnja i održavanje komunalnih objekata i uređaja u stanju funkcionalne ispravnosti, koordinacija rada pravnih i fizičkih osoba koje obavljaju pojedine komunalne djelatnosti); vrši pripremu i provodi programe održavanja i gradnje objekata i uređaja komunalne infrastrukture; uređenje naselja i stanovanje; provođenje komunalnog reda; uređenje prometa na području Grada; investicijsko i tekuće održavanje imovine Grada; poslove komunalnog sustava vezane uz druge propise; održavanje infrastrukture i drugih javnih prostora od interesa za Grad; poslovi praćenja stanja u prostoru i vođenje sustava prostornog uređenja te izradu pripadajućih akata; poslovi pripreme te praćenje izrade i donošenja dokumenata prostornog uređenja; upravni postupak izdavanja rješenja o komunalnom doprinosu i komunalnoj naknadi, legalizacija, korištenje javnih površina, zaštita potrošača, poslovi izrade i donošenja dokumenata prostornog uređenja; poslovi pripreme i praćenja izrade dokumenata potrebnih za realizaciju izgradnje gradskih razvojnih projekata (izrada idejnog rješenja, ishođenje lokacijske dozvole, građevinske dozvole i drugih odgovarajućih akata); poslovi pripreme i praćenja izrade stručnih podloga, studija i drugih dokumenata potrebnih za izradu prostornih planova i drugih pripadajućih akata; poslovi suradnje sa susjednim jedinicama lokalne samouprave u svezi s namjenom prostora na kontaktnim područjima Grada i susjednih jedinica lokalne samouprave te na zajedničkoj infrastrukturi; provedba upravnog postupka u području podmirenja troškova stanovanja i drugih prava u sustavu socijalne skrbi; izrada nacrta općih akata (normativna djelatnost, zastupanje Grada pred sudovima i drugim tijelima po punomoći, provedba javne nabave.

U upravnom odjelu za komunalno gospodarstvo i pravne poslove ukupni rashodi planirani su u iznosu od 1.048.593,43 EUR-a. Ovim Izmjenama i dopunama Proračuna rashodi su povećani za 9.255,10 EUR-a.

U nastavku dajemo prikaz i obrazloženje programa i aktivnosti unutar ovog razdjela koji se mijenjaju:

**GLAVA 7**: **ADMINISTRATIVNO I TEHNIČKO OSOBLJE**

Planirani rashodi za ovu aktivnost su bili 78.183,00 EUR-a te su povećani ovim Izmjenama i dopunama proračuna za 19.080,00 EUR-a te se odnose ostale rashode za zaposlene.

**GLAVA 8**: **KOMUNALNA DJELATNOST**

Planirani rashodi za ovu aktivnost bili su 970.410,43 EUR-a te su smanjeni ovim Izmjenama i dopunama proračuna za 9.824,90 EUR-a. Smanjenje se odnosi na ostale rashode za električnu energiju, održavanje komunalne infrastrukture, održavanje groblja te plan razvojnih programa.

Program: Održavanje komunalne infrastrukture

Program obuhvaća aktivnosti kojima se nastavljaju ranije započeti projekti, izrade projektne aktivnosti i realizacija novih projekata.

Cilj programa je kroz održavanje i sanaciju komunalne infrastrukture na području Grada Otoka zadržati postojeću kvalitetu života u Gradu Otoku.

Planirani rashodi za ovu aktivnost su bili 917.387,43 EUR-a te su smanjeni osim Izmjenama i dopunama proračuna za 19.074,90 EUR-a, a smanjenje se odnosi na rashode za usluge.

*Aktivnost*: Održavanje javnih površina

Obuhvaća aktivnosti održavanja zelenih površina, uređenje parkovnih površina, hortikulturalno uređenje javnih površina, popravak igrališta, sanacija kanalske mreže ,ukrašavanje javnih površina, održavanje spomen obilježja Grada Otoka, nabava opreme za parkove i igrališta.

Obuhvaća uređenje javnih površina u središtu Komletinaca, izgradnja grobljanske kapelice u Otoku te rekonstrukciju ulice Zrinskih i Frankopana.

Planirani rashodi za ovu aktivnost su 300.821,29 EUR-a. Ovom aktivnošću je došlo do smanjenja rashoda za 16.274,90 EUR-a, a smanjenje se odnosi na smanjeni opseg posla održavanja okoliša te nabave dodatne opreme.

*Aktivnost*: Održavanje kanalske mreže i poljskih puteva

Obuhvaća aktivnosti održavanja kanalske mreže unutar i izvan Grada Otoka, te održavanje poljskih puteva na području radi lakšeg pristupa

Planirani rashodi za ovu aktivnost su 275.995,00 EUR-a. Ovim Izmjenama i dopunama nije došlo do izmjena samo preraspodjela unutar aktivnosti.

**UPRAVNI ODJEL ZA DRUŠTVENE DJELATNOSTI, SAMOUPRAVE I OPĆE POSLOVE**

Djelokrug:

Upravni odjel za društvene djelatnosti, samoupravu i opće poslove obavlja sljedeće upravne, stručne i druge poslove; poslovi vezani uz funkcioniranje političkoga sustava Grada, a s tim u vezi poslovi koji se odnose na rad Gradskoga vijeća i rad njegovih radnih tijela; poslovi vezani za rad i organizaciju lokalne i mjesne samouprave; poslovi vezani za unutarnje ustrojstvo gradske uprave; prijave i odjave radnika i drugi kadrovski poslovi (rješenja o prijemu u radni odnos i raspored, plan prijema u službu); poslovi prijemne kancelarije i otpreme pošte; zaštita i čuvanje arhivskog gradiva; poslovi ureda gradonačelnika i protokola, provedba upravnog postupka u području podmirenja troškova stanovanja i drugih prava u sustavu socijalne skrbi, ugostiteljstvo i turizam, zaštita i spašavanje, civilna zaštita, protupožarna zaštita, odgoj i obrazovanje, kultura, sport, društvene djelatnosti, suradnja s udrugama; poslovi pripreme i provedbe programa javnih potreba društvenih djelatnosti, upravljanje informacijama (pravo na pristup informacijama), odnosi s javnošću; ostale opće poslove gradske uprave.

U upravnom odjelu za društvene djelatnosti, samoupravu i opće poslove ukupni rashodi planirani su u iznosu od 3.382.244,31 EUR-a. Ovim Izmjenama i dopunama Proračuna rashodi su povećani za 1.720.633,31 EUR-a.

U nastavku dajemo prikaz i obrazloženje programa i aktivnosti unutar ovog razdjela koji se mijenjaju:

**GLAVA 4: ADMINISTRATIVNO I TEHNIČKO OSOBLJE**

Planirani rashodi su bili 125.052,00 EUR-a te su povećani ovim Izmjenama i dopunama proračuna za 21.726,50 EUR-a te se odnose ostale rashode za zaposlene.

**GLAVA 6: JAVNE POTREBE U ŠPORTU I REKREACIJI**

Aktivnost: Tekuće donacije

Planirani rashodi su bili 145,995,00 EUR-a, te su ovim Izmjenama i dopunama povećani za 20.000,00 EUR-a. Odnosi se na povećanje rashoda za sport.

**GLAVA 7: JAVNE POTREBE U KULTURI I INFORMIRANJU**

PROGRAM:TEKUĆI PROGRAM

Ovim programom obuhvaćeni su rashodi za usluge, tekuće donacije i ostali nespomenuti rashodi poslovanja.

.

Planirani iznos bio je 178.487,00 EUR-a te je ovim Izmjenama i dopunama došlo do povećanja za 32.902,03 EUR-a. Povećanje se donosi na elementarnu nepogodu koja se dogodila na području Grada Otoka te je došlo do nepredviđenih troškova koji nisu planirani prilikom izrade Proračuna.

*Aktivnost*: Manifestacije

Ova aktivnost obuhvaća organizaciju manifestacija na području Grada Otoka.

Ovom aktivnošću je došlo do povećanje rashoda za 5.000,00 EUR-a, a povećanje se odnosi na ostale nespomenute rashode poslovanja.

**GLAVA 9: SOCIJALNA SKRB**

PROGRAM: SUFINANCIRANJE TROŠKOVA STANOVANJA

OPIS PROGRAMA

Program obuhvaća aktivnosti kojima se izvršavaju rashodi Upravnog odjela u 2023 .godini. Za izvršenje programa planirane su 3 aktivnosti:

Aktivnost: Sufinanciranje troškova stanovanja

Aktivnost: Pomoć obitelji i kućanstvima

Aktivnost: Pomoć obiteljima treće životne dobi

Planirani rashodi iznosili su 216.055,00 EUR-a te su ovim Izmjenama i dopunama smanjeni za 4.911,00 EUR-a. Smanjenje se odnosi na preuzimanje obveza plaćanja pregleda mamografije za žene starije životne dobi.

**GLAVA 11: SUSTAV CIVILNE ZAŠTITE**

Tekući program obuhvaća rashode civilne zaštite na području Grada Otoka te dobrovoljnih vatrogasnih društava.

Planirani rashodi bili su 49.108.00 EUR-a te su ovim Izmjenama i dopunama povećani za 1.681,500,00 EUR-a, povećanje se odnosi na rashode nastale prilikom sanacije štete nakon olujnog nevremena te suzbijanja svinjske afričke kuge na području Grada Otoka.

Ovim Izmjenama i dopunama tekuće donacije za DVD povećava se za 15.000,00 EUR-a.

Aktivnost: Otklanjanje posljedica orkanskog vjetra

Ovom aktivnošću planira se otklanjanje štete koja je nastala na području Grada Otoka.

Obuhvaća usluge prikupljanja građevinskog otpada te čišćenja gradski ulica koje su stradale u nevremenu. U ovu aktivnost uključena je i nabava građevinskog materijala za kućanstva koja su stradala kao posljedica nevremena.

Planirani rashodi iznose 1.626.500,00 EUR-a.

Program: Otklanjanje posljedica afričke svinjske kuge

Ovim programom sanira se šteta nastala na području Grada Otoka kao posljedica afričke svinjske kuge. Obuhvaća prikupljanje eutanaziranih i živih svinja s područja Grada, te troškovi osoblja koji su radili na otklanjanju posljedica afričke svinjske kuge.

Planirani rashodi iznose 40.000,00 EUR-a.

**UPRAVNI ODJEL ZA FINANCIJE, GOSPODARSTVO I POLJOPRIVREDU**

Djelokrug

Upravni odjel za financije, gospodarstvo i poljoprivredu obavlja sljedeće upravne, stručne i druge poslove; poslovi planiranja, izrade i praćenja izvršenja Proračuna Grada; poslovi vođenja knjigovodstva te vođenja platnog prometa putem računa Grada; izrada kvartalnog, polugodišnjeg i godišnjeg izvještaja o izvršenju Proračuna; izrada plana nabave i izvješća o nabavi; vođenje registra ugovora; izrada ostalih zakonom propisanih izvještaja; nadzor proračunskih korisnika; vođenje evidencija gradske imovine; vođenje poslova osiguranja imovine; poslovi obračuna plaća radnika gradske uprave i izrada mjesečnih i godišnjih izvješća o radnicima i izvršenim isplatama; poslovi naplate gradskih prihoda uključujući i prisilnu naplatu; uspostavljanje, razvijanje i koordiniranje sustava financijskog upravljanja i kontrole; utvrđivanje i obračun šteta od elementarnih nepogoda i raspodjela sredstava pomoći, raspolaganje gradskom i državnom imovinom povjerenom Gradu na raspolaganje, stručni i drugi poslovi vezani za razvoj gospodarstva i poljoprivrede na području Grada, financijsko praćenje izvršenja provedbe EU projekata.

OPIS PROGRAMA:

Program obuhvaća aktivnosti kojima se izvršavaju rashodi Upravnih odjela vezani za prava iz radnog odnosa službenika i tekući rashodi za potrebe odjela.

CILJ PROGRAMA

Osigurati redovito podmirivanje financijskih obveza prema službenicima i namještenicima odjela, redovan rad kao i poboljšanje rada odjela, održavanje i vođenje brige o poslovnim prostorima, instalacijama, opremi i uređajima neophodnim za rad gradske uprave.

Aktivnost: Opći poslovi

Cilj ove aktivnosti je osigurati sredstva potrebna za službena putovanja i ostale naknade troškova zaposlenicima vezano uz službena putovanja, stručno usavršavanje, materijal i sredstva za čišćenje i održavanje zgrade gradske uprave, zatim osigurati sredstva za potrošnju električne energije i troškovi grijanja, troškovi zamjene auto guma službenih automobila, troškove usluga promidžbe i informiranja, troškove komunalnih usluga za zgradu gradske uprave, troškovi intelektualnih i računalnih usluga, troškovi članarina, pristojbi i naknada te naknada štete pravnim i fizičkim osobama.

Ovom aktivnošću planirani rashodi su bili 511.335,00 EUR-a te su ovim Izmjenama i dopunama smanjeni za 55.830,56 EUR-a. Došlo je do raspodjele rashoda za plaće službenika i namještenika između odjela.

**GLAVA 3:ADMINISTRATIVNO I TEHNIČKO OSOBLJE**

PROGRAM:TEKUĆI PROGRAM

Program obuhvaća aktivnosti vezani za prava iz radnog odnosa službenika i namještenika.

Ovim programom planirani rashodi su bili 153.316,00 EUR-a. te su Izmjenama i dopunama smanjene za 34.100,00 EUR-a.

**GLAVA 4: GOSPODARENJE GRADSKOM IMOVINOM**

PROGRAM:TEKUĆI PROGRAM

Program obuhvaća aktivnosti kojima se izvršavaju rashodi Upravnog odjela. U 2023. godini u okviru Tekućeg programa planirane su aktivnosti.

Tekući program: Građevinski objekti

Ovim programom planirani su rashodi u iznosu 25.964,00 EUR-a te je ovim Izmjenama i dopunama povećana za 23.000,00. Povećanje se donosi na sanaciju štete nastale na igralištu s umjetnom travom.

Aktivnost: Građevinski objekti

Planirani rashodi bili su 1.173.923,43 EUR-a, ovim Izmjenama i dopunama došlo je do smanjenja rashoda za 73.030,90 EUR-a.

Grad Otok s obzirom na elementarnu nepogodu projekt rekonstrukcije staze na groblju će se realizirati u planirati u proračunu za 2024. godinu.

Povećavaju se rashodi za sanaciju građevinskih objekata zbog posljedica olujnog nevremena a odnosi se na : Poduzetnički inkubator 52.000,00 EUR-a

 Dom kulture 5.500,00 EUR-a

 Dječji vrtić 11.000,00 EUR-a

Smanjeni su rashodi za sanaciju grobljanske kapela za 66.274,90 EUR-a radi neplaniranih rashoda nastalih uslijed olujnog nevremena.

Aktivnost: Postrojenja i oprema

Planirani rashodi iznosili su 18.609,00 EUR-a, te su ovim Izmjenama i dopunama povećani za 149.250.00 EUR-a. Povećanje se odnosi na nabavu stambenog kontejnera za socijalno ugroženu obitelj, te opremanje sportske građevine Nk Otoka.